Държавен вестник, бр. 78, 2025 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  78
– Изисква се премахване на навеса към 
съществуващия кафе/ресторант от изток.
– Допуска се разполагане на ново покри­
тие – тип маркиза, съобразено с архитектурната 
стилистика на сградата. Доказва се с проект. 
Препоръчва се да се потърси решение без 
покритие.
1.1.2.1.1.5. Изискват се мероприятия, свър­
зани със защита от високи подпочвени води.
1.1.2.1.1.6. По фасадите на обекта, както и 
в концертната зала, се изисква премахване 
на по-късни намеси (покрития, облицовки и 
финиши), реализирани с несъответстващи на 
ценността на сградата материали.
– Изисква се възстановяване на автентич­
ното оформление на сцената чрез използване 
на покрития, облицовки и финиши, идентични 
на оригинала.
– Допуска се ново обзавеждане, освети­
телни тела, подмяна на завеси на прозорци и 
пр. при строго съобразяване с автентичните 
характеристики на архитектурно-художестве­
ния образ на интериора.
1.1.2.1.1.7. По отношение на функцията:
– Изисква се запазване на културната функ­
ция на сградата.
– Допуска се обособяване на второсте­
пенни функции, подкрепящи основната, без 
да се нарушават обемно-пространствените 
характеристики и автентичните материали 
на обекта във фасадата и основното партер­
но ниво. При необходимост от разполагане 
на контейнери за отпадъци за нуждите на 
сградата на територията на НКЦ те да се 
предвидят в сутерена.
– Допуска се промяна на разпределението 
на подземното ниво.
– Допуска се преустройство на обслужва­
щите помещения.
1.1.2.1.1.8. По отношение на инсталациите:
– Допуска се подмяна на електрическа, ВиК 
и отоплителна инсталация.
– Не се допуска разполагане на технически 
инсталации и елементи по фасадите и покрива 
на сградата (външни климатични тела, фото­
волтаици и пр.).
– Допуска се изграждане и на други инста­
лации, необходими за функциите в сградата. 
Местата на разполагане и начините на зак­
репване следва да не разрушават автентични 
елементи, да не създават условия за увреждане 
на НКЦ и да не компрометират нейното екс­
пониране. Електрическата, ВиК и отоплител­
ната инсталация и техническите елементи да 
се разполагат съобразно тяхното оригинално 
местоположение, а новите инсталации при 
възможност да се съчетават максимално с 
оригиналните трасета. Отоплителни тела в 
залата да се монтират в отредените за това 
ниши в стените и да бъдат скрити зад дървени 
решетки.
– Не се допуска разполагане на ел. табла 
по фасадите на сградата. При необходимост 
от външно разполагане същите да се мон­
тират скрити зад подходящо ограждане, на 
самостоятелни конструкции в имота, без ди­
ректна изява, така че да не компрометират 
експонирането на НКЦ.
1.1.2.1.1.9. По отношение на информацион­
ните табели:
– Изисква се разполагане на паметна плоча/
табела с информация за историята на сградата.
– Изисква се разполагане на информацион­
на табела за статута на сградата като НКЦ. 
Местоположението, начините на закрепване, 
размерите и оформянето на информационните 
елементи се доказват с проект.
– Не се допуска разполагането по сграда­
та на други информационни табели и табла, 
рекламни елементи и пр.
1.1.2.1.1.10. Не се допускат катерливи храсти 
по фасадата на сградата и по стволовете на
високата дървесна растителност (бръшлян и др.).
1.1.2.1.2. По отношение на градината:
1.1.2.1.2.1. Изисква се възстановяване, съх­
раняване и поддръжка на градината. Да се 
съхранява плановата композиция от главни 
подходи, оси и стъпала при връзката с окол­
ните тротоари.
По периферията на градината да се поддър­
жа обемно-пространствената композиция от 
висока дървесна растителност и живи плетове, 
създаваща обемно-пространствена рамка на 
възприятие на сградата и обособяваща прос­
транството на градината.
– Допуска се реконструиране и допълване.
– Допуска се подмяна на дървета в лошо 
фитосанитарно състояние.
– Допуска се подмяна на живите плетове по 
периферията на градината с по-подходящи по 
вид вечнозелени широколистни видове, които 
да се поддържат на височина до 1,20 м, мерено 
спрямо котата на по-високия прилежащ терен 
на околните тротоари, с цел по-добро визуално 
възприемане на сградата.
– Допуска се засаждане на нови дървета, 
храсти и цветя в зелените площи.